b'\n_START_ARTICLE_\nVeliki \xc5\xa0kolj (Klek)\n_START_PARAGRAPH_\nVeliki \xc5\xa0kolj je otok u Hrvatskoj uz zapadnu (vanjsku) obalu poluotoka Kleka u Malostonskom zaljevu. Bosna i Hercegovina ga svojata temeljem katastarske krivotvorine._NEWLINE_Privremeni re\xc5\xbeim granice na moru izme\xc4\x91u Hrvatske i BiH, odnosno dviju op\xc4\x87ina u tim dr\xc5\xbeavama, obiju ve\xc4\x87inski naseljenih Hrvatima, odre\xc4\x91en je 1999. godine. Sporazum o privremenoj granici potpisali su Franjo Tu\xc4\x91man i Alija Izetbegovi\xc4\x87. Nikada nije ratificiran zbog prijepora. Razlog je \xc5\xa1to su Bosni i Hercegovini pripisani vrh poluotoka Kleka te Veliki i Mali \xc5\xa0kolj u Malostonskom zaljevu temeljem jedne katastarske krivotvorine iz 1974. godine. Velikim propustom takva granica stajala je u prijedlogu pregovara\xc4\x8dkog tima RH. Bo\xc5\xa1nja\xc4\x8dka strana dr\xc5\xbei se tog neratificiranog dokumenta,  koriste\xc4\x87i se krivotvorinom kao osnovom za daljnje svojatanje hrvatskog pomorja i ometanje ikakva kopnenog spajanja teritorija RH kao Pelje\xc5\xa1kim mostom, a ohrabreni kompromitiranom arbitra\xc5\xbeom o Savudrijskoj vali.'